laion/Wikipedia-Exotic huggingface dataset:
নাসরীন আহমাদ

নাসরীন আহমাদ ঢাকা বিশ্ববিদ্যালয়ের প্রথম নারী উপ-উপাচার্য। তিনি একজন শিক্ষাবিদ, পরিবেশ বিজ্ঞানী ও বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধা। নাসরীন আহমাদ ১৯৪৭ সালে কলকাতায় জন্মগ্রহণ করেন। তার মা বেগম বদরুন্নেসা আহমেদ ও বাবা নুরউদ্দিন আহমেদ। ১৯৬৫ সালে ভিকারুন্নিসা নুন স্কুল থেকে ইংরেজি মাধ্যমে মাধ্যমিক পরীক্ষা পাশ করেন। হলি ক্রস কলেজ থেকে উচ্চ মাধ্যমিক পরীক্ষায় পাস করেন। এরপর ঢাকা বিশ্ববিদ্যালয়ের ভূগোল ও পরিবেশ বিজ্ঞান বিভাগ থেকে স্নাতক ও স্নাতকোত্তর ডিগ্রি অর্জন করেন। পরবর্তীতে তিনি ডক্টরেট ডিগ্রি অর্জন করেন। নাসরীন আহমাদ বাংলাদেশে ঊনসত্তরের গণঅভ্যুত্থানের জাতীয়তাবাদী আন্দোলনের একজন সক্রিয় কর্মী ছিলেন। তিনি ১৯৭০-৭১ সেশনে অনুষ্ঠিত ঢাকা বিশ্ববিদ্যালয় কেন্দ্রীয় ছাত্র সংসদ - ডাকসুর নির্বাচনে ছাত্রলীগের প্রার্থী হিসেবে কমনরুম বিষয়ক সম্পাদিকা নির্বাচিত হন। মুক্তিযুদ্ধের সময় তিনি স্বাধীন বাংলা বেতার কেন্দ্র থেকে ইংরেজি সংবাদ পাঠ করতেন। ১৯৭৪ সালে ভূগোলের শিক্ষক হিসেবে তিনি কর্মজীবন শুরু করেন। ১৯৮৪ সালে সহকারী অধ্যাপক হিসেবে ঢাকা বিশ্ববিদ্যালয়ের ভূগোল ও পরিবেশ বিজ্ঞান বিভাগে যোগদান করেন। ২০০০ সালে অধ্যাপক পদে পদোন্নতি পান। ২০১১-১২ সেশনে তিনি বিভাগীয় চেয়ারপার্সনের দায়িত্ব পালন করেন। তিনি ফ্যাকাল্টি অব আর্থ এন্ড ইনভায়রনমেন্টাল সায়েন্সের নির্বাচিত ডীনের দায়িত্ব পালন করেন। তিনি ঢাকা বিশ্ববিদ্যালয়ের বেগম ফজিলাতুন্নেসা মুজিব হলের প্রকল্প পরিচালক এবং প্রতিষ্ঠাতা অধ্যক্ষের দায়িত্ব পালন করেন। ২০১২ সালে থেকে ২০২০ সালের জুন মাস পর্যন্ত তিনি ঢাকা বিশ্ববিদ্যালয়ের উপ-উপাচার্য (শিক্ষা) দায়িত্ব পালন করেন। বর্তমানে তিনি বেগম বদরুন্নেসা আহমেদ ট্রাস্টের চেয়ারম্যান হিসেবে দায়িত্ব পালন করছেন। নাসরীন আহমাদ এক পুত্র ও এক কন্যা সন্তানের মাতা। তার স্বামী ইমরান আহমদ সিলেট-৪ আসনের ছয়বার নির্বাচিত সংসদ সদস্য এবং বর্তমান বাংলাদেশ সরকারের প্রবাসী কল্যাণ ও কর্মসংস্থান মন্ত্রণালয়ের মন্ত্রীর দায়িত্ব পালন করছেন। "ঢাবির প্রো-ভিসি হচ্ছেন ড. নাসরীন ও ড. সহিদ"। banglanews24.com। সংগ্রহের তারিখ ২০২০-১০-১৭।  "ঢাবির প্রোভিসি হলেন আখতারুজ্জামান ও নাসরীন আহমাদ"। সমকাল। ২০২০-১০-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-১৭।  "Nasreen Ahmad | The University Press Limited"। www.uplbooks.com। সংগ্রহের তারিখ ২০২০-১০-১৮।
নিজামুদ্দিন আসির আদ্রাভি

নিজামুদ্দিন আসির আদ্রাভি ( আসির আদ্রাভি নামেও পরিচিত) (১৯২৬ — ২০ মে ২০২১) ছিলেন একজন ভারতীয় সুন্নি মুসলিম পণ্ডিত, ইতিহাসবিদ এবং উর্দু ভাষার লেখক। তিনি তেহরীকে জমিয়তে উলামায়ে হিন্দ (জমিয়তে উলামায়ে ইসলাম- এর ইতিহাস ২ খন্ড) রচনা করেন, যা মুহাম্মদ কাসিম নানুতভী, রশিদ আহমদ গাঙ্গূহী, মাহমুদ হাসান দেওবন্দি এবং হুসাইন আহমদ মাদানির জীবনীগ্রন্থ হিসেবে পরিচিত। তিনি ১৯২৬ সালে ব্রিটিশ ভারতের যুক্ত প্রদেশের মাউ-তে জন্মগ্রহণ করেন তিনি মাদ্রাসা ফয়েজুল গুরাবাতে ভর্তি হন। তারপরে তিনি জামিয়া মিফতাহুল উলুমে ভর্তি হন এবং সেখানে হাবিবুর রহমান আজমী, মুন্সী জহিরুল হক নিশাত সিমাবি এবং আবদুল লতিফ নোমানীর অধীনে পড়াশোনা করেন। এরপরে তিনি মুবারকপুরের মাদ্রাসা ইয়াহিয়াউল উলূমে ভর্তি হন। সেখানে তিনি শুকরুল্লাহ মুবারকপুরী, বশির আহমদ মাজাহিরী, মুহাম্মদ উমর মাজাহিরী ও মুহাম্মদ ইয়াসিনের নিকট পড়াশোনা করেন। এরপর তিনি দারুল উলুম মাউতে ভর্তি হন। সেখানে তিনি আব্দুর রশীদ হুসাইনির নিকট মিশকাত ও কারী রিয়াসত আলীর নিকট জালালাইন অধ্যয়ন করেন। তিনি দারুল উলূম দেওবন্দে ভর্তির জন্য আবেদন করেছিলেন তবে তিনি ব্যর্থ হন এবং এভাবে উচ্চশিক্ষার জন্য মাদ্রাসা শাহী চলে যান এবং ১৯৪২ সালে স্নাতক হন। তিনি ফখরুদ্দীন আহমদ মুরাদাবাদীর নিকট সহীহ বুখারী, ইসমাঈল সাম্ভালীর নিকট সহীহ মুসলিম এবং মুহাম্মদ মিয়া দেওবন্দীর নিকট তিরমিযি অধ্যয়ন করেন। তিনি ১৯৫৪ সালে মাউ-তে মাদ্রাসা দারুস সালাম প্রতিষ্ঠা করেন। তিনি ১৯৭৫ থেকে ১৯৭৮ সাল পর্যন্ত উত্তর প্রদেশের লখনউয়ের জমিয়তে উলামায়ে হিন্দের কর্মকর্তা হিসাবে দায়িত্ব পালন করেছিলেন। পরে তিনি বার্ধক্যের কারণে শয্যাশায়ী না হওয়া অবধি ১৯৭৮ সালের ৪ ফেব্রুয়ারি থেকে বারাণসীর রেওরি তালাবের জামিয়া ইসলামিয়া মাদ্রাসায় ইসলামি বিজ্ঞান পড়াতেন। উর্দুতে তিনি ত্রিশটি বই লিখেছেন। তিনি ছোট গল্পের জন্যও পরিচিত। তিনি ত্রৈমাসিক তারজুমানের সম্পাদক ছিলেন এবং এর জন্য কয়েকশ নিবন্ধ লিখেছেন। তিনি সাপ্তাহিক আল জামিয়াত এবং দৈনিক আল জামিয়াতের কলামিস্ট এবং লেখক ছিলেন। তিনি মুহাম্মদ কাসিম নানুতভী, মাহমুদ হাসান দেওবন্দী, ইমামউদ্দিন পাঞ্জাবি, রহমতউল্লাহ কিরানভি, রশিদ আহমদ গঙ্গোহি, মাহমুদ হাসান এবং হুসাইন আহমদ মাদানীর জীবনী লিখেছেন। তাঁর বইগুলির মধ্যে রয়েছে: মাআছির-ই শাইখুল ইসলাম ( হুসাইন আহমদ মাদানির জীবনী) তেহরীকে আজাদী আওর মুসলমান দারুল উলুম দেওবন্দ দাবিস্তানে দেওবন্দ কি ইলমী খিদমাত উর্দু শরাহ দিওয়ানে মুতানাব্বী তেহরীকে জমিয়তে উলামায়ে হিন্দ ফন আসমাউর রিজাল তাফসীর মে ইসরাঈলি রিওয়ায়াত তারিকে তাবরী কা তেহিকিকি জায়েযাহ তিনি ২০২১ সালের ২ মে মৃত্যুবরণ করেন। "Urdu Ke Farogh Mai Ulama-e-Deoband Ka 150 Saala Kirdar" (Urdu ভাষায়)। All India Tanzeem Ulama-e-Haque। জানুয়ারি ২০১৭: 533। উদ্ধৃতি শৈলী রক্ষণাবেক্ষণ: অচেনা ভাষা (link) Aafi, Aaqib Anjum। "Mawlāna Nizāmuddīn Asīr Adrawi, Hayāt awr Kārnāme"। HindustanUrduTimes.com (Urdu ভাষায়)। ২৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) Dastan Na'tamam (November, 2009 সংস্করণ)। Kutub Khana Husainia, Deoband। পৃষ্ঠা 13,21–28,331।  Afkar-e-Alam (Volume 1) (August, 2008 সংস্করণ)। Shaikhul Hind Academy। পৃষ্ঠা 5।  "Books authored by Maulana Nizamuddin Asir Adrawi"। viaf.org। Virtual International Authority File। সংগ্রহের তারিখ ২৭ মে ২০২০।  "مشہور مؤرخ اور درجنوں کتابوں کے مصنف مولانا اسیر ادروی نہیں رہےـ | Online Urdu News Portal | Urdu News Paper"। Baseerat Online Urdu News Portal (উর্দু ভাষায়)। ২০২১-০৫-২০। সংগ্রহের তারিখ ২০২১-০৫-২০।
নিতিন মেনন

নিতিন নরেন্দ্র মেনন (জন্ম ২ নভেম্বর ১৯৮৩) একজন ভারতীয় ক্রিকেটার এবং আম্পায়ার। তিনি লিস্ট এ ক্রিকেটে মধ্য প্রদেশের প্রতিনিধিত্বকারী ডানহাতি ব্যাটসম্যান। তিনি এখন একজন আম্পায়ার এবং ২০১৫-১৬ রনজি ট্রফি এবং অস্ট্রেলিয়ার শেফিল্ড শিল্ডে ম্যাচে আম্পায়ারের দায়িত্বে ছিলেন। ২০২০ সালের জুনে, তাকে নাইজেল লংয়ের পরিবর্তে আইসিসি আম্পায়ারদের এলিট প্যানেলে পদোন্নতি দেওয়া হয়। তাঁর বাবা নরেন্দ্র মেননও একজন আম্পায়ার ছিলেন। ২৬ জানুয়ারী, ২০১৭ তারিখে প্রথম ভারত এবং ইংল্যান্ডের মধ্যেকার টি-টোয়েন্টি আন্তর্জাতিক (টি২০আই) ম্যাচে আম্পায়ার হিসাবে দাঁড়িয়েছিলেন। তিনি ১৫ই মার্চ ২০১৭ তারিখে আফগানিস্তান এবং আয়ারল্যান্ডের মধ্যে প্রথম একদিনের আন্তর্জাতিকে (ওডিআই) ম্যাচে আম্পায়ারের দায়িত্ব পালন করেন। ২০১৮ সালের অক্টোবরে আইসিসি মহিলা বিশ্ব টুয়েন্টি২০ জন্য ঘোষিত বারোজন অন-ফিল্ড আম্পায়ারে তালিকায় তার নামও ঘোষণা করা হয়। ইয়ান গোল্ডের সাথে ২০১৯ ইন্ডিয়ান প্রিমিয়ার লীগ ফাইনালে অন-ফিল্ড আম্পায়ার হিসাবে ছিলেন তিনি। আফগানিস্তান এবং ওয়েস্ট ইন্ডিজের মধ্যে ২০১৯ নভেম্বরে একমাত্র টেস্ট ম্যাচের জন্য মাঠের আম্পায়ারের দায়িত্বে ছিলেন মেনন। তিনি এই স্তরে ৬২তম ভারতীয় আম্পায়ার হিসাবে অন্তর্ভুক্ত হয়েছেন। ২০২০ সালের ফেব্রুয়ারিতে, আইসিসি তাকে ২০২০ সালের অস্ট্রেলিয়ায় আইসিসি মহিলা টি-টোয়েন্টি বিশ্বকাপের ম্যাচগুলিতে দায়িত্ব পালনকারী একজন আম্পায়ার হিসাবে নাম ঘোষণা করে। টেস্ট ক্রিকেট আম্পায়ারদের তালিকা একদিনের আন্তর্জাতিক ক্রিকেট আম্পায়ারদের তালিকা টুয়েন্টি২০ আন্তর্জাতিক ক্রিকেট আম্পায়ারদের তালিকা "Youngest umpire on Emirates ICC Elite Panel of Umpires, Nitin Menon targets consistency"। International Cricket Council। সংগ্রহের তারিখ ২৯ জুন ২০২০।  "Ranji Trophy, Group B: Baroda v Punjab at Vadodara, Nov 15-18, 2015"। ESPN Cricinfo। সংগ্রহের তারিখ ১৫ নভেম্বর ২০১৫।  "Sheffield Shield, 21st Match: South Australia v Victoria at Adelaide, Feb 14-17, 2016"। ESPN Cricinfo। সংগ্রহের তারিখ ১৪ ফেব্রুয়ারি ২০১৬।  "Nitin Menon included in Elite panel of umpires for 2020-21"। ESPN Cricinfo। সংগ্রহের তারিখ ২৯ জুন ২০২০।  "England tour of India, 1st T20I: India v England at Kanpur, Jan 26, 2017"। ESPN Cricinfo। সংগ্রহের তারিখ ২৬ জানুয়ারি ২০১৭।  "Afghanistan tour of India, 1st ODI: Afghanistan v Ireland at Greater Noida, Mar 15, 2017"। ESPN Cricinfo। সংগ্রহের তারিখ ১৫ মার্চ ২০১৭।  "11th team for next month's ICC Women's World T20 revealed"। International Cricket Council। সংগ্রহের তারিখ ২৫ অক্টোবর ২০১৮।  "Umpire Nitin Menon set for Test debut in November"। India Today। সংগ্রহের তারিখ ২ সেপ্টেম্বর ২০১৯।  "Nitin Menon set to become 62nd Indian Test umpire"। ESPN Cricinfo। সংগ্রহের তারিখ ২ সেপ্টেম্বর ২০১৯।  "ICC announces Match Officials for all league matches"। International Cricket Council। সংগ্রহের তারিখ ১২ ফেব্রুয়ারি ২০২০।  ক্রিকইনফোতে নিতিন মেনন ক্রিকেট অনলাইনে নিতিন মেনন ওয়েব্যাক মেশিনে আর্কাইভকৃত ৮ জুলাই ২০১১ তারিখে
ক্রিমিয়ার অন্তর্ভুক্তিকরণ

ক্রিমিয়ার অন্তর্ভুক্তিকরণ দ্বারা বোঝানো হতে পারে: রুশ সাম্রাজ্য কর্তৃক ক্রিমিয়ার অন্তর্ভুক্তিকরণ (১৭৮৩) রুশ ফেডারেশন কর্তৃক ক্রিমিয়ার অন্তর্ভুক্তিকরণ (২০১৪)  এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মেট্রোপলিটন লাইন

মেট্রোপলিটন লাইন লন্ডন শহরের হার্টফোর্ডশায়ারের ওয়াটফোর্ড ও হিলিংডনের অক্সব্রিজ শাখার সাথে লন্ডন সিটির অল্ডগেট থেকে বাকিংহামশায়ারের আমেরশাম ও চেসামের মধ্যে বিস্তৃত লন্ডন আন্ডারগ্রাউন্ডের একটি লাইন। টিউব মানচিত্রে ম্যাজেন্টা রঙের (নীললোহিত) লাইনটি ৪১.৪মাইল (৬৬.৭ কিমি) দীর্ঘ এবং ৩৪ টি স্টেশনে রেল পরিষেবা পরিবেশন করে। বার্বিকান ও ফারিংডন স্টেশনের মধ্যবর্তী সংক্ষিপ্ত বিভাগ বাদে অল্ডগেট ও ফিঞ্চলে রোডের মধ্যে রেলপথের বেশিরভাগ অংশ অগভীর "খনন ও ভরাট" সুড়ঙ্গের মধ্যে রয়েছে। মূল রেলপথের সাথে একই আকারের লোডিং গেজ সহ বাকী রেলপথ মাটির উপরে অবস্থিত। এই রেলপথে ২০১১/২০১২ সালে ৬৭ মিলিয়নেরও বেশি যাত্রী যাতায়াত করে। এটি বৃহত্তর লন্ডন সীমানা অতিক্রমকারী মাত্র দুটি আন্ডারগ্রাউন্ড লাইনের একটি (অন্যটি হচ্ছে কেন্দ্রীয় লাইন)। এটি ব্যস্ত সময়ে এক্সপ্রেস পরিষেবার সাথে একমাত্র আন্ডারগ্রাউন্ড লাইন; ফলস্বরূপ দীর্ঘ দূরত্বে অবস্থিত স্টেশনগুলির মধ্যবর্তী অংশে ট্রেনগুলি রেল ব্যবস্থাটির সর্বোচ্চ গতি প্রতি ঘণ্টা ৬০ মাইল (১০০ কিমি/ঘণ্টা) অর্জন করতে পারে। ১৮৬৩ সালে মেট্রোপলিটন রেলওয়ে কাঠের গাড়ি ও বাষ্প লোকোমোটিভ দিয়ে প্যাডিংটন ও ফারিংডনের মধ্যে বিশ্বের প্রথম ভূগর্ভস্থ রেলপথ চালু করে, তবে এর সবচেয়ে গুরুত্বপূর্ণ পথটি মিডলসেক্স গ্রামাঞ্চলে উত্তর লাইনে পরিণত হয়, যেখানে এটি নতুন শহরতলির বিকাশকে উদ্দীপিত করে। হ্যারো ১৮৮০ সালে পৌঁছেছিল এবং শেষ পর্যন্ত লাইনটি বেকার স্ট্রিট থেকে ৫০ মাইল (৮০ কিলোমিটার) বেশি দূরত্বে বাকিংহ্যামশায়ারের ভার্নি জংশন পর্যন্ত অব্যাহত ছিল। ঊনবিংশ শতাব্দীর শেষের দিক থেকে রেলপথটি মেরিলেবোন ছাড়িয়ে গ্রেট সেন্ট্রাল রেলওয়ের সাথে ট্র্যাক ভাগ করে নিয়েছিল। ১৯০৭ সালে মধ্য লন্ডনের লাইনগুলি বিদ্যুতায়িত হয়, তবে হ্যারোর উত্তর দিকে যাত্রাকারী ট্রেনগুলিতে বাষ্পচালিত ইঞ্জিনগুলির জন্য বৈদ্যুতিক ইঞ্জিনগুলিরগুলি বিনিময় করা হয়েছিল। ১৯৩৩ সালে লন্ডন যাত্রীবাহী পরিবহন বোর্ড কর্তৃক রেলপথটি অধিগ্রহণের পরে লাইনটি আইলেসবারি পর্যন্ত পরিষেবা চালু রাখা হয়। বাষ্প ট্রেনগুলি ১৯৬১ সাল পর্যন্ত চালু ছিল, যখন লাইনটি বিদ্যুতায়িত হয় এবং আমারশাম পর্যন্ত পরিষেবাগুলি চালু রাখা হয়। হ্যামারস্মিথ ও সিটি লাইনটি মেট্রোপলিটন লাইন থেকে পৃথক লাইন হিসাবে স্বীকৃতি না পাওয়া পর্যন্ত ১৯৯০ অবধি মেট্রোপলিটন লাইনের অংশ হিসাবে টিউব মানচিত্রে প্রদর্শিত হয়। বর্তমান এস৮ স্টক ট্রেনগুলি ২০১০ সাল থেকে ২০১২ সালের মধ্যে পরিষেবায় প্রবেশ করে। "Performance: LU Performance Data Almanac"। Transport for London। ২০১১–২০১২। ১৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।  উইকিমিডিয়া কমন্সে মেট্রোপলিটন লাইন সংক্রান্ত মিডিয়া রয়েছে। মেট্রোপলিটন লাইনের তথ্য ক্লাইভের আন্ডারগ্রাউন্ড লাইন গাইড আমেরশাম ও মেট্রোপলিটন লাইনের আশেপাশের রেলওয়ে
ডিওয়াল্ড প্রিটোরিয়াস

ডিওয়াল্ড প্রিটোরিয়াস (ইংরেজি: Dewald Pretorius; জন্ম: ৬ ডিসেম্বর, ১৯৭৭) ট্রান্সভাল প্রদেশের প্রিটোরিয়া এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট এবং ইংরেজ কাউন্টি ক্রিকেটে ডারহাম ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি। ১৯৯৭-৯৮ মৌসুম থেকে ২০০৬ সাল পর্যন্ত ডিওয়াল্ড প্রিটোরিয়াসের প্রথম-শ্রেণীর খেলোয়াড়ী জীবন চলমান ছিল। অনাথ ও ক্ষুধার্ত অবস্থায় শৈশবকাল অতিবাহিত করেন। উচ্চমানের ছন্দোবদ্ধ ভঙ্গীমায় স্ট্যাম্প বরাবর বোলিংকর্মে অগ্রসর হতে তিনি। ইংরেজ কাউন্টি ক্রিকেটে ডারহাম ও ওয়ারউইকশায়ারের পক্ষে খেলেন। এ পর্যায়ে তিনি কেন্টের বিপক্ষে লিস্ট এ-এর খেলায় ব্যক্তিগত সেরা ৫/৩২ বোলিং পরিসংখ্যান গড়েন। ২০০৩ সালে কাউন্টি চ্যাম্পিয়নশীপে ডারহামের পক্ষে খেলেন। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ডিওয়াল্ড প্রিটোরিয়াস। ৮ মার্চ, ২০০২ তারিখে কেপ টাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ আগস্ট, ২০০৩ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি। ২০০১-০২ মৌসুমে অস্ট্রেলিয়ার বিপক্ষে সিরিজের দ্বিতীয় টেস্টে প্রথমবারের মতো খেলতে নামেন। তবে, দক্ষিণ আফ্রিকার পক্ষে নিয়মিতভাবে খেলার সুযোগ পাননি। মার্চ, ২০০২ সালে অস্ট্রেলিয়ার বিপক্ষে সিরিজের দ্বিতীয় টেস্টে তাকে খেলার জন্যে আমন্ত্রণ জানানো হয়। তবে, তার এ অভিষেক পর্ব মোটেই সুখকর হয়নি। জোহেন্সবার্গে সিরিজের ঐ টেস্টে তার দল ইনিংস ও ৩৬০ রানে পরাভূত হয়। পরাজয়ের দিক দিয়ে এটি টেস্ট ইতিহাসে দ্বিতীয় বৃহত্তম ব্যবধান ছিল। অ্যালান ডোনাল্ডের অবসর গ্রহণের খেলায় তাকেও দলের বাইরে রাখা হয়। ২০০৩ সালে দক্ষিণ আফ্রিকা দলের সাথে ইংল্যান্ড গমন করেন। এ সফরে তিনি কিছু কৃতিত্বের স্বাক্ষর রাখতে সমর্থ হন। তবে, তিনি বেশ প্রতিকূল পরিবেশে ও সমস্যা সঙ্কুল শৈশবকাল অতিবাহিত করেছিলেন। এজবাস্টনে অনুষ্ঠিত সিরিজের প্রথম ও নিজস্ব দ্বিতীয় টেস্টে খেলোয়াড়ী জীবনের সেরা সফলতা পান। ওভারে উপর্যুপরী ১৫৬ রানে মাইকেল ভনকে কট বিহাইন্ড ও ৩৮ রানে ইন-সুইঙ্গিং ইয়র্কারে অ্যালেক স্টুয়ার্টকে বিদেয় করেন। এ পর্যায়ে টেস্টে তিনি তার সেরা বোলিং করেন ৪/১১৫। কাউন্টি ক্রিকেটে অংশগ্রহণকালীন ইংল্যান্ডের বিপক্ষে সিরিজ চলাকালে তাকে দলে রাখা হয়। চার উইকেট লাভ করেন তিনি ও ঐ খেলার পর নাসের হুসেনকে অধিনায়কত্ব ত্যাগ করতে হয়েছিল। Murder, domestic violence, police brutality: Pretorius's epic journey England v South Africa at Edgbaston, 1st Test, 2003 টনি হ্যারিস জারহারদাস লাইবেনবার্গ দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে ডিওয়াল্ড প্রিটোরিয়াস (ইংরেজি) ক্রিকেটআর্কাইভে ডিওয়াল্ড প্রিটোরিয়াস (সদস্যতা প্রয়োজনীয়) (ইংরেজি)
আনোয়ার হোসেন হেলাল

আনোয়ার হোসেন হেলাল (জন্ম: ১২ জুলাই ১৯৬৪) বাংলাদেশের নওগাঁ জেলার রাজনীতিবিদ যিনি নওগাঁ-৬ আসনের সংসদ সদস্য। আনোয়ার হোসেন হেলাল ১২ জুলাই ১৯৬৪ সালে নওগাঁর রাণীনগরে জন্মগ্রহণ করেন। তার পিতা মরহুম আজিম উদ্দীন সরদার খট্টেশ্বর রাণীনগর ইউনিয়নের সফল সদস্য ও চেয়ারম্যান ছিলেন এবং ১৯৭১ সালে রাণীনগর থানা আওয়ামীলীগের কোষাধ্যক্ষ ছিলেন । আনোয়ার হোসেন হেলাল এমপি , রাজনৈতিক জীবনে রাণীনগর উপজেলা আওয়ামী লীগের যুগ্ন- সাধারণ সম্পাদক পরে সহ-সভাপতি বর্তমানে সভাপতি পদে আছেন। তিনি ২০০৯–২০১৪ মেয়াদে ও ২০১৯–২০২০ মেয়াদে দুই বার রাণীনগর উপজেলা পরিষদের চেয়ারম্যান ছিলেন। ২০০৩ সালে তিনি খট্টেশ্বর রাণীনগর ইউনিয়নের চেয়ারম্যান নির্বাচিত হন। ২৭ জুলাই ২০২০ সালে নওগাঁ-৬ আসনের সংসদ সদস্য ইসরাফিল আলম মৃত্যুবরণ করলে শূন্য আসনে ১৭ অক্টোবর ২০২০ সালের উপ-নির্বাচন তিনি বাংলাদেশ আওয়ামীলীগের মনোনয়ন পান এবং সংসদ সদস্য নির্বাচিত হন।২০২১ সালে উপজেলা সম্মেলনে রাণীনগর উপজেলা আওয়ামী লীগের সভাপতি নির্বচিত হন এছাড়াও তিনি শ্রম ও কর্মসংস্থান মন্ত্রনালয় সম্পর্কিত সংসদীয় স্থায়ী কমিটির সদস্য । যুগান্তর রিপোর্ট (১৭ অক্টোবর ২০২০)। "নওগাঁ-৬ উপনির্বাচনে আ'লীগ প্রার্থী বিপুল ভোটে জয়ী"। দৈনিক যুগান্তর। সংগ্রহের তারিখ ১৭ অক্টোবর ২০২০।  ডিস্ট্রিক্ট করেসপন্ডেন্ট (১৭ অক্টোবর ২০২০)। "নওগাঁ-৬ আসনের এমপি হেলাল"। বাংলানিউজটোয়েন্টিফোর.কম। সংগ্রহের তারিখ ১৭ অক্টোবর ২০২০।  নওগাঁ, আসাদুর রহমান জয় (১৭ অক্টোবর ২০২০)। "ইউপি থেকে সংসদ সদস্য প্রার্থী আনোয়ার হোসেন হেলাল"। এনটিভি। সংগ্রহের তারিখ ১৭ অক্টোবর ২০২০।
কাজী মনিরুল ইসলাম মনু

কাজী মনিরুল ইসলাম মনু (জন্ম: ২ জানুয়ারি ১৯৫২) বাংলাদেশি রাজনীতিবিদ ও মুক্তিযোদ্ধা। তিনি ঢাকা-৫ আসনের সংসদ সদস্য। মনু ২ জানুয়ারি ১৯৫২ সালে ঢাকায় জন্মগ্রহণ করেন। তিনি বিএ ডিগ্রী অর্জন করেছেন। তার পুত্র কাজী খায়রুল ইসলাম রনি। কাজী মনিরুল ইসলাম মনু ২০১৬ সাল থেকে যাত্রাবাড়ী থানা আওয়ামী লীগের সভাপতি। ২০০৩ সালে তিনি বৃহত্তর ডেমরা থানা আওয়ামী লীগের সভাপতি ছিলেন। তিনি ১৯৭৭ সালে অবিভক্ত ঢাকা সিটি কর্পোরেশন নির্বাচনের ৩৩ নম্বর ওয়ার্ড ১ বার ও ৮৭ নম্বর ওয়ার্ডের দুইবার কাউন্সিলর নির্বাচিত হন। ৬ মে ২০২০ সালে ঢাকা-৫ আসনের সংসদ সদস্য হাবিবুর রহমান মোল্লা মৃত্যুবরণ করলে শূন্য আসনে ১৭ অক্টোবর ২০২০ সালের উপ-নির্বাচন তিনি সংসদ সদস্য নির্বাচিত হন। কাজী মনিরুল ইসলাম মনু ১৯৭১ সালের এপ্রিল মাসে ডেমরা-তেজগাঁও অঞ্চলের তৎকালীন এম.সি হেদায়েত উল ইসলামের নেতৃত্বে ভারত গমন, ট্রেনিং নেয়া এবং পরবর্তীতে ৮ নম্বর সেক্টরে মেজর হায়দারের অধীনে মুক্তিযুদ্ধে সক্রিয় অংশগ্রহণ করেন। যুগান্তর রিপোর্ট (১৭ অক্টোবর ২০২০)। "ঢাকা-৫ উপনির্বাচনে বিপুল ভোটে আ'লীগ প্রার্থী জয়ী"। দৈনিক যুগান্তর। সংগ্রহের তারিখ ১৭ অক্টোবর ২০২০।  "Constituency 178, Dhaka-5, Md. Kazi Monirul Islam"। জাতীয় সংসদ। ১২ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২৩।  নিজস্ব প্রতিবেদক (৮ সেপ্টেম্বর ২০২০)। "ঢাকা-৫ ও নওগাঁ-৬ উপনির্বাচন, আওয়ামী লীগের প্রার্থী মনু ও হেলাল"। বণিক বার্তা। সংগ্রহের তারিখ ১৭ অক্টোবর ২০২০।  নিজস্ব প্রতিবেদক (১৭ অক্টোবর ২০২০)। "ঢাকা-৫ আসনে বিজয়ী কাজী মনিরুল"। জাগোনিউজ২৪.কম। সংগ্রহের তারিখ ১৭ অক্টোবর ২০২০।
আফতাব গুল

আফতাব গুল খান (উর্দু: آفتاب گل خان‎‎; জন্ম: ৩১ মার্চ, ১৯৪৬) তৎকালীন ব্রিটিশ ভারতের গুলজার খান এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিক থেকে শুরু করে ১৯৭০-এর দশকের সূচনালগ্ন পর্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে লাহোর, পাঞ্জাব, পাঞ্জাব বিশ্ববিদ্যালয় ও সার্ভিস ইন্ডাস্ট্রিজ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন আফতাব গুল। ১৯৬৪-৬৫ মৌসুম থেকে ১৯৭৭-৭৮ মৌসুম পর্যন্ত আফতাব গুলের প্রথম-শ্রেণীর খেলোয়াড়ী জীবন চলমান ছিল। গুটিয়ে রাখা ডানহাতি উদ্বোধনী ব্যাটসম্যান ছিলেন আফতাব গুল। প্রায়শঃই তিনি বিশ্বস্ত ও কার্যকর ব্যাটসম্যান হিসেবে নিজের পরিচয় দিতেন। উদ্বোধনী ব্যাটসম্যান আফতাব গুল ১৯৬৪-৬৫ মৌসুম থেকে ১৯৭৭-৭৮ মৌসুম পর্যন্ত পাকিস্তানের মাটিতে অনেকগুলো প্রথম-শ্রেণীর খেলায় অংশ নিয়েছেন। ১৯৬৮-৬৯ মৌসুমে প্রথম-শ্রেণীর ক্রিকেটের প্রথম খেলোয়াড় হিসেবে রাজনৈতিক কর্মকাণ্ডে অংশগ্রহণের কারণে জামিনে মুক্ত হয়ে খেলেন। ছাত্র নেতা ছিলেন তিনি। বলা হয়ে থাকে যে, পাকিস্তানি ক্রিকেট কর্মকর্তারা তাকে দলের বাইরে রেখে লাহোর টেস্ট চালাতে সাহস পাচ্ছিলেন না। ১৯৬৮-৬৯ মৌসুমে রাজনৈতিক অস্থিরতার মধ্যে তাকে শুরুতে টেস্ট দলে রাখা হয়েছিল। তবে, ছাত্রনেতা হওয়ায় ক্রিকেটের দিকে কম নজর দিয়েছিলেন। সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন আফতাব গুল। ২১ ফেব্রুয়ারি, ১৯৬৯ তারিখে লাহোরে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৮ জুলাই, ১৯৭১ তারিখে লিডসে একই দলের বিপক্ষে সর্বশেষ টেস্টে অংশ নেন তিনি। ১৯৭১ সালে দলের সাথে ইংল্যান্ড গমন করেন। এ সফরে তিনি ঐ সফরে ৪১.১৬ গড়ে ১১৫৪ রান সংগ্রহ করেছিলেন। বার্মিংহামের এজবাস্টন ক্রিকেট গ্রাউন্ডে সিরিজের প্রথম টেস্টের প্রথম ওভারে অ্যালান ওয়ার্ডের বলে মাথায় আঘাতপ্রাপ্ত হন। এরফলে তাকে রিটায়ার হার্ট হতে হয়। এ আঘাতের পরদিন বিবিসিতে ব্রায়ান জনস্টন জনপ্রিয় মন্তব্য করেন। তিনি বলেন, ‘গুলের সবকিছুই ঠিক আছে। আজ সকালে চিকিৎসক তার মাথা দেখেছেন ও আঘাতের কোন চিহ্ন মাথায় খুঁজে পাননি।’ এছাড়াও, ১৯৭৪ সালে ইংল্যান্ড গমন করেছিলেন। এ সফরে কম সফলতা পান ও কোন টেস্টে তাকে খেলানো হয়নি। প্রথম-শ্রেণীর ক্রিকেটে বেশ সফলতার স্বাক্ষর রাখলে ক্রিকেটের বৃহৎ আসরে নিজেকে মেলে ধরতে পারেননি তিনি। ছয় টেস্টে অংশ নিয়ে তিনি মাত্র ৩৩ রানের সর্বোচ্চ ইনিংস খেলতে সমর্থ হয়েছিলেন। পেশায় তিনি আইনজীবী। ২০১০ সালের শুরুতে ক্রিকেটার সালমান বাটকে পাকিস্তানের ক্রিকেটে পাতানো খেলার কেলেঙ্কারীতে সম্পৃক্ত থাকার কথা জানান। Richards, Giles (৯ অক্টোবর ২০১০)। "Pakistan cricketer calls on Marxist in case for the defence"। The Guardian (ইংরেজি ভাষায়)। সংগ্রহের তারিখ ২৯ ডিসেম্বর ২০১৭।  Dani, Bipin (৭ অক্টোবর ২০১০)। "Gul the right man to contest Butt's case"। The Nation (ইংরেজি ভাষায়)। Lahore, Pakistan: Nawaiwaqt Group। সংগ্রহের তারিখ ২৯ ডিসেম্বর ২০১৭।  "Salman Butt hires lawyer of Indian origin"। Cricbuzz (ইংরেজি ভাষায়)। Times Internet। PTI। ১৯ এপ্রিল ২০১৩। সংগ্রহের তারিখ ২৯ ডিসেম্বর ২০১৭।  গুলাম আব্বাস ফজল-উর-রেহমান পাকিস্তানি টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে আফতাব গুল (ইংরেজি) ক্রিকেটআর্কাইভে আফতাব গুল (সদস্যতা প্রয়োজনীয়) (ইংরেজি)
নোভা ফিরোজ

নোভা ফিরোজ (জন্ম: ১৬ ফেব্রুয়ারি, ১৯৮৯) একজন বাংলাদেশী অভিনেত্রী, মডেল এবং উপস্থাপিকা। তিনি ২০০৬ সালে ‘ইউ গট দ্য লুক’ প্রতিযোগীতায় চ্যাম্পিয়ন হওয়ার মাধ্যমে পরিচিতি লাভ করেন। নোভা ঢাকা জেলার নবাবগঞ্জে জন্ম গ্রহণ করেন। লন্ডন স্কুল অফ কমার্স (এল এস সি) থেকে তিনি স্নাতক সম্পন্ন করেন। ২০০৫ সালে ‘প্রাণ ডাল’ এর বিজ্ঞাপন চিত্রের মাধ্যমে তাঁর মডেলিং ক্যারিয়ারের সূচনা হয়। নির্মাতা অনিমেষ আইচের নির্দেশনায় ‘প্রেম ও ঘামের গল্প’ নাটক দিয়ে নোভা ফিরোজ তাঁর অভিনয় জীবন শুরু করেন। এছাড়াও তাঁর অভিনীত উল্লেখযোগ্য নাটকগুলোর মধ্যে রয়েছে ‘পুষ্প তোমার অপেক্ষায়’, ‘নষ্ট সুখ’, ‘সমুদ্রে চন্দ্রগ্রহন’। প্রায় অর্ধশতাধিক নাটকের পাশাপাশি তিনি বেশ কিছু টেলিফিল্মেও অভিনয় করেছেন তার ভেতরে উল্লেখযোগ্য হল জহরুল ইসলামের চিত্রনাট্য ও পরিচালনায় ‘ নিভৃত নির্জনে’। অভিনয়ের পাশাপাশি তিনি নিয়মিত টিভি বিজ্ঞাপনে মডেল এবং বিভিন্ন শো এর উপস্থাপিকা হিসেবে জনপ্রিয়। নোভা ২০১১ সালে নাট্যকার, নির্মাতা ও চিত্রগ্রাহক রায়হান খানকে বিয়ে করেন। ২০১৩ সালের এই দম্পতি পুত্র রাফাজ রায়হান জন্মগ্রহণ করে। ২০১৭ সালে নোভা ও রায়হানের বিবাহ বিচ্ছেদ হয়। পুষ্প তোমার অপেক্ষায় নষ্ট সুখ সমুদ্রে চন্দ্রগ্রহন থার্টি ফার্স্ট মে চৌধুরী ভিলা লেডিস ফার্স্ট নূরজাহান মা গো তোমার জন্য লোটাকম্বল দ্য জেনারেশন পাগলা হাওয়া ভালোবাসা কারে কয় গোলমাল ডলহাউজ মহানগর আড্ডা বাংলাদেশী অভিনেত্রীদের তালিকা প্রবেশদ্বার:  জীবনী বাংলাদেশ প্রতিবেদক, নিজস্ব। "মা হলেন নোভা"। Prothomalo। সংগ্রহের তারিখ ২০২০-১০-১৭।  "নতুন শোভায় নোভা"। www.bhorerkagoj.com। ২০২০-১০-২২ তারিখে মূল থেকে আর্কাইভ করা। সংগ্রহের তারিখ ২০২০-১০-১৭।  "ছোট পদার্র জন্যই আমি উপযুক্ত"। www.jaijaidinbd.com। সংগ্রহের তারিখ ২০২০-১০-১৭।  "কর্পোরেট লাইফ বেশ উপভোগ করছি"। একুশে টেলিভিশন অনলাইন। ২০১৮-০১-৩১। সংগ্রহের তারিখ ২০২০-১০-১৭।  "Nova to start corporate voyage"। m.thedailynewnation.com। ২০২০-১০-১৭ তারিখে মূল থেকে আর্কাইভ করা। সংগ্রহের তারিখ ২০২০-১০-১৭।  "Nova completes an era in media"। Nova completes an era in media | theindependentbd.com। সংগ্রহের তারিখ ২০২০-১০-১৭।  "কর্পোরেট লাইফ বেশ উপভোগ করছি"। একুশে টেলিভিশন অনলাইন। ২০১৮-০১-৩১। সংগ্রহের তারিখ ২০২০-১০-১৭।  "Chanchal with Nova in new TVC"। bangladeshpost.net (ইংরেজি ভাষায়)। সংগ্রহের তারিখ ২০২০-১০-১৭।  "নোভা ও রায়হান খানের বিয়েবিচ্ছেদ | banglatribune.com"। Bangla Tribune। ২০২০-১০-১৭ তারিখে মূল থেকে আর্কাইভ করা। সংগ্রহের তারিখ ২০২০-১০-১৭।  "গল্পের প্রয়োজনে হলে আপত্তি নেই -নোভা ফিরোজ"। মানবজমিন। সংগ্রহের তারিখ ২০২০-১০-১৭।